CELEX: 22017D0031
Language: sl
Date: 2015-07-10 00:00:00
Title: Sklep Skupnega odbora EGP št. 191/2015 z dne 10. julija 2015 o spremembi Priloge XX (Okolje) k Sporazumu EGP [2017/31]

12.1.2017   
               
               
                  SL
               
               
                  Uradni list Evropske unije
               
               
                  L 8/25
               
            SKLEP SKUPNEGA ODBORA EGP
      št. 191/2015
      z dne 10. julija 2015
      o spremembi Priloge XX (Okolje) k Sporazumu EGP [2017/31]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Direktivo 2008/99/ES Evropskega parlamenta in Sveta z dne 19. novembra 2008 o kazenskopravnem varstvu okolja (1) je treba vključiti v Sporazum EGP.
               
            
                  (2)
               
               
                  Direktiva 2008/99/ES obsega akte, ki so vključeni v Sporazum EGP, kot tudi akte, ki niso vključeni v Sporazum EGP.
               
            
                  (3)
               
               
                  Prilogo XX k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Za točko 1l (Direktiva 2009/128/ES Evropskega parlamenta in Sveta) Priloge XX k Sporazumu EGP se vstavi naslednje:
      
         
                     „1m.
                  
                  
                     
                        32008 L 0099: Direktiva 2008/99/ES Evropskega parlamenta in Sveta z dne 19. novembra 2008 o kazenskopravnem varstvu okolja (UL L 328, 6.12.2008, str. 28).
                     Za namene tega sporazuma se določbe Direktive uporabljajo z naslednjo prilagoditvijo:
                     Ker nekateri akti Skupnosti, navedeni v Direktivi 2008/99/ES, niso vključeni v Sporazum EGP, se vsi sklici na te akte, sklici na opredelitve pojmov iz teh aktov in sklici na kazniva dejanja v zvezi z ravnanjem, ki spada na področje uporabe teh aktov, vključenih v Direktivo 2008/99/ES, ne uporabljajo za države Efte. Ti akti so trenutno:
                     
                                 (i)
                              
                              
                                 Direktiva Sveta 76/160/EGS z dne 8. decembra 1975 o kakovosti kopalnih voda,
                              
                           
                                 (ii)
                              
                              
                                 Direktiva Sveta 79/409/EGS z dne 2. aprila 1979 o ohranjanju prosto živečih ptic,
                              
                           
                                 (iii)
                              
                              
                                 Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst,
                              
                           
                                 (iv)
                              
                              
                                 Direktiva Sveta 96/29/Euratom z dne 13. maja 1996 o določitvi temeljnih varnostnih standardov za varstvo zdravja delavcev in prebivalstva pred nevarnostmi zaradi ionizirajočega sevanja,
                              
                           
                                 (v)
                              
                              
                                 Uredba Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi,
                              
                           
                                 (vi)
                              
                              
                                 Direktiva Sveta 2003/122/Euratom z dne 22. decembra 2003 o nadzoru visokoaktivnih zaprtih radioaktivnih virov in virov neznanega izvora,
                              
                           
                                 (vii)
                              
                              
                                 Direktiva Evropskega parlamenta in Sveta 2006/7/ES z dne 15. februarja 2006 o upravljanju kakovosti kopalnih voda,
                              
                           
                                 (viii)
                              
                              
                                 Direktiva 2006/44/ES Evropskega parlamenta in Sveta z dne 6. septembra 2006 o kakovosti sladkih voda, ki jih je treba zavarovati ali izboljšati, da se omogoči življenje rib,
                              
                           
                                 (ix)
                              
                              
                                 Direktiva Sveta 2006/117/Euratom z dne 20. novembra 2006 o nadzorovanju in kontroli pošiljk radioaktivnih odpadkov in izrabljenega jedrskega goriva.“
                              
                           
               
      Člen 2
      Besedilo Direktive 2008/99/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 11. julija 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
      
         V Bruslju, 10. julija 2015
         
            
               Za Skupni odbor EGP
            
            
               Predsednik
            
            Atle LEIKVOLL
         
      
      
         (1)  UL L 328, 6.12.2008, str. 28.
      
         (*1)  Navedene so ustavne zahteve.
      
         PRILOGA
         
            SKUPNA IZJAVA POGODBENIC
         
         
            k Sklepu Skupnega odbora EGP št. 191/2015 z dne 10. julija 2015 o vključitvi Direktive 2008/99/ES Evropskega parlamenta in Sveta v Sporazum EGP
         
         
            „Direktiva 2008/99/ES Evropskega parlamenta in Sveta temelji na členu 175 PES (zdaj člen 192 PDEU) in je namenjena učinkovitemu varstvu okolja. To je treba doseči z uporabo pravnih sredstev, določenih v kazenskem pravu. Pogodbenice se strinjajo z vključitvijo te direktive v Sporazum EGP. Pogodbenice se strinjajo, da vključitev Direktive 2008/99/ES ne posega v področje uporabe Sporazuma EGP, in so bile opozorjene, da lahko zakonodajalec EU po začetku veljavnosti PDEU v skladu s členom 83(2) PDEU določi minimalna pravila glede opredelitve kaznivih dejanj in sankcij na določenem področju politik EU, če se izkaže, da je to 'nujno zaradi zagotovitve učinkovitega izvajanja politike Unije na področju, za katero veljajo harmonizacijski ukrepi'. Prihodnji zakonodajni ukrepi, sprejeti na podlagi člena 83(2), ne bodo relevantni za EGP.“